
ТЕХНИЧЕСКО ЗАДАНИЕ
за
изготвяне на Работен проект за 
[bookmark: _Hlk211413624]Обект: „Преместване на ТПК, ГЛТ 1 и ПВ 1 на ЦПТ 2 в рудник “Асарел“.

І. Съществуващо положение
       	Откривката от р-к“Асарел“ се транспортира и депонира в Западно насипище с циклично-поточна технология – ЦПТ 2 с часова производителност от 5000 t/h. Това става по силата на Работен проект за развитие на насипището, чиято последна актуализация е от 2017 г. Този проект е дело на ЕТ„ИН-МИН - Иван Генадиев“ в качеството му на подизпълнител на „Хидроинженеринг“ ЕООД-София. Самата ЦПТ 2 представлява съвкупност от съоръжения за подготовка на откривката за гумено лентов извоз (ПТК), транспортна система от пет гумено транспортни ленти (ГТЛ) и насипищен комплекс (НК), състоящ се от насипообразувател и опорно разтоварна кола. Релефът на площите за насипване не позволяваше цялостен първичен  монтаж на ЦПТ 2 и предполагаше поетапно им отсипване. За целта транспортната система се състои от четири междинни транспортьора (МГТЛ №№1,2,3 и 4), които се монтират поетапно и един насипищен транспортьор НГТЛ №5, който винаги е в края на системата. 
През 2010 г под супервайзорски надзор от страна на TKF-Германия бе построена пусковата конфигурация на ЦПТ 2, включваща ПТК, МГТЛ №№ 1 и 2, НГТЛ №5 и НК. След отсипване на площите за Етап I от изграждане на хор 1000, по проект на „Минпроект“ АД, през 2012 г. НГТЛ №5 бе преместен на постоянно място и на мястото на натяжната му станция се построи нова претоварна станция 3 с нови задвижване и опъване. По този начин досегашният НГТЛ №5 се превърна в нов МГТЛ №3. След станция 3 бе построен нов НГТЛ №5, изпълнен със забойни секции, доставени от TKF-Германия и оборудван с досега работещите задвижване и опъване. По нарочно изграден временен маршрутен път, НК бе преместен от стария забоен ГТЛ на новия. За електрозахранване и управление на НК и новия ГТЛ №3, ел.къща 4 бе преместена от станция 2 на станция 3.
За развитие на „Западното насипище“ през 2022 г. е приет „Актуализиран Работен проект за изграждане на ЗН“ с етапно изпълнение на две нива – хор. 1000 и хор. 1050. В момента се изпълнява насипването на Етап IІ от хор.1050, като се очаква то да приключи през м. декември 2026 г.
Във връзка с дългосрочното развитие на рудник „Асарел“ и блокирането на ~18 млн. т руди и 58 млн. т. откривка намиращи се в целика под съоръжението е възложен и приет от ЕТИС, с протокол № П-ЕТИС-22/11,06,2025 г.  „Идеен проект с варианти за избор на място за преместване на ТПК и транспортьор 1 на ЦПТ 2 с технико – икономическа обосновка - сравнение на вариантите. Изготвяне на ТИО и сравнение на вариантите за преместване с вариант за закупуване и строителство на нов ТПК на ЦПТ 2 и Транспортьор 1“ е изготвен съгласно договор №Д-ІІІ-65/29.07.2021г. и съгласно Техническото задание.  
ІІ. Цел на задачата
    Целта на задачата е изготвяне на Работен проект за обект: „Преместване на ТПК, ГЛТ 1 и ПВ1 на ЦПТ-2 в рудник “Асарел”, съобразен с всички нормативни изисквания и решенията на ЕТИС, с протокол № П-ЕТИС-22/11,06,2025 г.  „Идеен проект с варианти за избор на място за преместване на ТПК и транспортьор 1 на ЦПТ 2 с технико – икономическа обосновка - сравнение на вариантите. Изготвяне на ТИО и сравнение на вариантите за преместване с вариант за закупуване и строителство на нов ТПК на ЦПТ 2 и Транспортьор 1“, изготвен съгласно договор №Д-ІІІ-65/29.07.2021г. и съгласно Техническото задание.

ІІІ. Обхват на задачата
Работния проект ще определи начините за осъществяване на строителните дейности, необходимите  технологични решения и графици за изпълнение на предвижданите дейности; осигуряване на стабилитета на съоръженията; необходимото оборудване, размера на необходимите инвестиционни разходи; мерките за опазване компонентите на околната среда, културните ценности, безопасността и здравето на работещите и населението.
Проектните решения да са съобразени с одобрения ПУП за ЦПТ 2. Работният проект да бъде разработен в съответствие с основните нормативни изисквания за обхват и съдържание на такъв тип проекти.
Приложените изчисления, обосноваващи проектните решения да гарантират висока сигурност при изграждането и бъдещата експлоатация  в съответствието с изискванията на чл.169 от ЗУТ за безопасна, сигурна, здравословна и достъпна за всички среда.
 Предвидено е строителството да се извърши в максимално съкратени срокове и минимални прекъсвания на технологичните процеси.
Съгласно „Норми за проектиране. Основни положения”, проектираните съоръжения са от клас I. Съобразно номенклатурата за видовете строежи в Република България  обектите се отнася към I-ва категория строежи.
 При разработването на РП, авторите следва да имат предвид и долните изисквания:
· Работният проект да бъде съобразен с предложеното развитие на рудник „Асарел“, изготвен от отдел „Минно инженерство“;
· Времето за спиране на съоръжението за превключване на новото местоположение да е минимално и обосновано по-най-добрия начин;
· Начинът за преместване на ТПК и ПВ да са детайлно описани и хронологично представени в линеен график за преместване на съоръжението, заедно с необходимите ресурси;
· Предложеното оборудване (в случай, че е необходимо допълнително) - металоконструкции, машини и съоръжения, технологично оборудване, следва да се доставя по аналози на вече работещите на ГЛТ 1; 2; 3; 4 и 5. По този начин се минимизират складовите наличности от резервни възли и детайли.
В Работния проект да са определени минималните инвестиции и минимално необходим срок за строителни работи Проектът трябва да определи необходимите технически и технологични решения, и графици за изпълнение на предвижданите дейности; осигуряване на стабилитета на съоръженията; необходимото оборудване, размера на необходимите инвестиционни разходи; безопасността и здравето на работещите.


ІV. Изисквания към работния проект.
Изпълнителят да оформи работния проект съобразно критериите и изискванията на Наредба №4/21 май 2001г за обхвата и съдържанието на инвестиционните проекти. Всички технически решения следва да бъдат съобразени с Еврокод, съществуващите стандарти, правилници и инструкции за безопасна работа и екологични норми.
Необходимо е да се осигурят условия за здраве и безопасност при работа в бъдещия обект и да се вземат всички превантивни мерки за предотвратяване на евентуални злополуки.
При изготвяне на работния проект проектантите да се съобразят с възможностите, за изпълнение на проекта за конкретното място, като използват максимално съществуващата инфраструктура: подходи, ел. захранване и др. Техническото решение трябва да бъде с висока надеждност, енергийно ефективно, а съоръженията удобни за обслужване, поддръжка и ремонтни дейности.
Към всички части на работния проект да се приложат изчисленията обосноваващи проектните решения за гарантиране на висока сигурност при тяхното изграждане и бъдеща експлоатация;
Проектните решения да са икономически обосновани;
Новопроектираните съоръжения трябва да имат сеизмична устойчивост при ІХ стапен по скалата на МШК, както и при взривните работи в рудника.
В количествените сметки да бъдат предвидени необходимите уреди и оборудване обезпечаващи провеждането на водни проби и единични изпитания.

Работният проект да включи разработване на следните проектни части по подобекти, както следва:
· [bookmark: _Hlk155353644]"Геодезия" - Геодезия и трасировъчен план. Координатен регистър на характерни точки от трасировъчния план в координати по 3 оси - X, Y и Z. Баланс земни работи. Обяснителна записка с данни за приетите принципи на геодезическото осигуряване и на вертикалното планиране на обекта, данни за проектираните локални геодезически мрежи: вид, описание на решението, разположение на точките, инструменти, измерване, координатна БГС 2005 кадастрална, височинна система Балтийска, обработка, резултати, точност, характеристика на избраните и координатните точки, изходни точки и репери, необходими за проектирането и строителството и др.;
·  „Технологична” - описание на технология по отношение на нейните технико-икономически показатели (производителност, специфични разходи на енергия, степен на механизация и др.). Описание на технологичния процес и режим на работа. Осигуряване на технологията с вода, ток, въздух и др. Технологични схеми, разрези и аксонометрични схеми, технологичните изчисления, спецификация на технологично оборудване; степента на специализация на производството, степента на механизация на технологичните процеси; необходимата работна сила, осигуряването на производството със суровини, горива и др., характеристиката на разходите на суровини и спомагателни материали, електрическа енергия, технологични горива, въздух, пара, вода, отделянето на отпадъчни води, топлинният баланс на производството, товарооборотът и други показатели, характеризиращи технологичното решение; постигнатите здравословни и безопасни условия на труд, санитарно-битовото обслужване и пожарната безопасност, организацията на механо-ремонтните работи, складовото стопанство и лабораторния контрол;
· Технология и последователност за изпълнение на СМР към Пресевно Трошачния Комплекс /ПТК/ - Включва подробно разработена технология за Демонтаж, Преместване и Монтаж на ПТК на новата площадка.
· "Транспортна" - проектиране на трасе с обслужваща полоса на спомагателен МГЛТ необходим комплектното придвижване на насипващия комплекс (ТПК-комплекс) до изходна позиция на новата кота. Трасето на ГЛТ 1 да започва от последната предвидена за изпълнение заходка от и да завърши до местоположението на новия претоварен възел - ПВ1;
· [bookmark: _Hlk155353534]"Строителни конструкции" - проектиране фундаменти на машини и съоръжения. Кофражни и армировъчни планове. Конструктивно-монтажни детайли. Специфични детайли на елементите на строителната конструкция. АКЗ на бетонови и метални повърхности, защита от абразия. Статически изчисления с подробни строителни чертежи, детайли, КМД-чертежи, спесификации на съоръжения, материали, допуски на отклонение, контрол и приемане на конструктивните елементи и обяснителна записка; ТК на СК в т.ч. Конструктивно становище.
· „Машинно конструктивна“
Проектиране преустройството на МГТЛ 2 в т.ч. изчисляване на необходимата задвижваща мощност и опъвателна сила за транспорт на материала до претоварна станция-3 на к. 1000, премествтне на съществуващ ПВ1 и преместване на съществуващ ГЛТ-1, с използвае на наличното оборудване от съществуваща претоварна станция-1 и елементи на линейната част от ГЛТ-1 на сегашното й място.
С цел унифициране на оборудването проектанта да се съобрази с използваните до момента типове задвижни редуктори и електро двигатели както и помощни задвижвания. По протежение на транспортьора да се използват налични пасарелки за преминаване  и осветление към тях. В района на Новата претоварна станция да бъдат предвидени възтановяване или изработване на нови предпазни ограждения  обезопасяващи всички ротационни възли. Предпазните ограждения да бъдат изработени от лека металоконструкция и да осигуряват възможност за бърз и лесен демонтаж и монтаж при извършване на ремонтни дейности.
Да бъде предвидена пълна рехабилитация на металоконструкцията и приемни рампи на приемен бункер (подмяна на основни елементи , ремонт на бункера).
· "ВиК" - външни мрежи и вътрешни инсталации, надлъжни и напречни профили, аксонометрии, монтажни планове, технически параметри на инсталациите, детайли, хидравлични изчисления, спецификация на материалите, количествени сметки, обяснителна записка и др;
Проектирането да бъде съобразено с изискванията на:
· Технологичния процес;
· Екологичните норми;
· Съществуващите ХТС, които се засягат от проектираното съоръжение в т.ч. ремонт/реконструкция, ако е необходимо;
· "ОВиК" - претоварна станция-4 е окомплектована с компресорна станция за захранване със сгъстен въздух за въздушните оръдия, които се предвижда да продължат да бъдат използвани;
· [bookmark: _Hlk221002018]"Електро" - в това число Електроснабдяване, Електрообзавеждане „Електротехнически инсталации и Мълниезащита, Заземителна инсталация” - проектиране електроснабдяването на съоръженията по предварително избрано КР, определяне падовете на напрежение и токовете на късо съединение. Съставяне на релейни карти на защитите на страна СрН;
· „Автоматизация и ИКТ“ – интегриране на преустроените съоръжения в действащата в момента система за управление на ЦПТ 2.  При това задължително се запазват в пълна степен наличните възможности за управление, контрол, комуникационни технологии, видеонаблюдение, пожароизвестяване. Същите  само се дообогатяват хардуерно и софтуерно в зависимост от монтираните съоръжения. 
На всеки етап от изготвянето на работния проект решенията да се съгласуват с инженерите от „Асарел-Медет“АД: Концепцията за захранване и управление на съоръженията; Типа на използваните комутационни, измервателни и монтажни устройства; Типа на използваните кабели и предложените кабелни трасета; Да се предвидят пусково-наладъчни работи и инженеринг на контролна система в съответната конфигурация; Специфичните изисквания по част „Автоматизация“ и част ИКТ, са дадени като приложения към ТЗ.
· "Вертикална планировка и обвързване със съществуващи обслужващи пътища" - подходи за изграждане на съоръженията; Обслужващи пътища; Отводняване на площадката. Надлъжни и напречни профили, чертежи, детайли и обяснителна записка, количествена сметка;
· "Пожарна безопасност" разработката да бъде съобразена с действащите нормативни актове;
· "План за безопасност и здраве" съгласно Наредба №2 от 2004 год., който да включва част за „Изработка и монтиране на обозначителни надписи и „Табели“ и начин на изграждане и превключване, така че да бъдат елиминирани всички рискове от възможност за замърсяване в съответствие с действащите нормативни актове и трябва да бъде съобразена с конкретните условия на обекта.
-	организационен план;
-	строителен ситуационен план;
-	комплексен план-график за последователността на извършване на СРР;
-	планове за предотвратяване и ликвидиране на пожари и аварии и за евакуация на работещите и на намиращите се на строителната площадка;
-	мерки и изисквания за осигуряване на здраве и безопасност при извършване на СРР, включително за местата със специфични рискове;
-	схема на временната организация и безопасността на движението по транспортни и евакуационни пътища и пешеходни пътеки на строителната площадка и подходите към нея;
-	схема на местата на строителната площадка, на които се предвижда да работят двама или повече строители;
-	схема на местата на строителната площадка на които има специфични рискове;
-	схема на местата за инсталиране на повдигателни съоръжения и скелета;
-	схема на местата за складиране на строителни продукти и оборудване, временни работилници и контейнери за отпадъци;
-	схема на разположението на санитарно-битовите помещения;
-	схема на захранване с ел.ток, вода, отопление, канализация и др.
-	схема и вид на сигнализацията за бедствие, авария, пожар или злополука, с определено място за оказване на първа помощ.    
· „Инструкции за експлоатация, поддръжка и ремонт“;
· „План за предотвратяване на производствени аварии“ - (Авариен план) – мероприятия за ликвидиране на евентуални последствия от аварии по съоръженията;
· "План за евакуация" в съответствие с действащата нормативна уредба, в това число необходими аварийни, евакуационни табели, схеми и осветителни тела.
· Проект за узаконяване на СПО (ресивър, повдигателни съоръжения), съгласно нормативните изисквания;
· „ПОИС“, включваща последователност на дейностите, технология на СМР, избор на механизация и др.;
· „Екология и екологично регулиране“ – Мероприятия по опазване на околната среда и водите; Мероприятия за възстановяване и рекултивация на нарушените терени и инфраструктурни елементи.
· План за управление на строителните отпадъци – съгласно действащата нормативна уредба (Наредба ПМС 277 от 5.11.2012, ДВ. Бр. 89 от 13.11.2012).
· „Генплан“ – местоположение, граници и размери на строителната площадка, предвидени за запазване и проектиране сгради, съоръжения и мрежи, теренни и геоложки условия, ландшафтните условия и ограничения; цялостното ситуационно, функционално и обемно решение и обвързването му с прилежащата територия; транспортни връзки и приетите параметри на пътните и другите комуникационни площи; решенията за връзките с надземните и подземните мрежи на техническата инфраструктура.
· Технология и програма за провеждане на единични изпитания, методика /технология/ за провеждане на 72 часови изпитания за доказване на заложените технически параметри на системата и протокол по Наредба № 3 от 31.07.2003 г. за тези дейности;
· Подробни количествени ведомости и спецификации за влаганите материали и количествено-стойностни сметки (КСС) по части, както и обобщена КСС (в количествените сметки да се разделят СМР и доставката на оборудване). В количествените сметки да бъдат предвидени необходимите уреди и оборудване обезпечаващи провеждането на водни проби и единични изпитания;
· Обяснителни записки по отделните проектни части с необходимите изчисления, чертежи и детайли;
· Изготвяне на технически задания за доставка на специфични материали, съоръжения и технологично стандартно и нестандартно оборудване. Детайлните изисквания за техническото оборудване ще бъдат уточнявани на нарочни работни срещи между Изпълнител и Възложител;
· Други (ако има такива) в зависимост от техническото решение, по преценка на офериращите или изискуеми съгласно действащата нормативна уредба– включени в цената на работен проект;
· Размножаване работния проект – в 5 оригинални хартиени екземпляра на български език и 1 бр. CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel)
· Авторски надзор на място с оглед спазването на проекта по време на строителството и монтажа, както и правилата за осигуряване на здраве и безопасност при работа и опазване на околната среда, съгласно нормативната уредба в Република България. Проектантите да съставят Програма (представена за всяка от частите на проекта) за изпълнение на авторски надзор в човекочасове, необходими за реализация на проекта с отчитане спецификата и сложността на съответната задача, времетраенето за пътуване, изпитания и окончателното приемане на обекта, с цел обосновка на необходимото времетраене за упражняване на авторски надзор от проектанта. Възложителя има изискване за присъствие веднъж седмично за упражняване на авторски надзор, приемане на изпълненото строителство и количествени сметки към актовете на строителство. На база на това изискване и експертно определено времетраене на строителството, да се определи броя човекочасове необходими за авторски надзор до окончателното приключване на обекта. Начина на упражняване на авторски надзор е регламентиран в „Методика за авторски надзор“- приложение към проектодоговора;
· Изготвяне на Екзекутивна документация в 3 оригинални хартиени екземпляра на български език и 1 бр. на CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word).

V. Други мероприятия за проектиране. Специфични изисквания:
1. Работния проект да бъде с минимални инвестиции и минимално необходим срок за строителни работи.
2. Отделните части на проекта да бъдат разработени в тясно обвързаност и съгласуваност от всички специалности, с подробна обяснителна записка и изчисления, поясняващи предлаганите проектни решения и съответствието им с изискванията на чл.169 от ЗУТ за безопасна, сигурна, здравословна и достъпна за всички среда; 
3. Проектанта е длъжен да съгласува и дава становище по ТЗ и офертни предложения за доставка специфични материали, съоръжения, технологично стандартно и нестандартно оборудване, вкл. Коментарии с доставчици на такова. За предвидените в работния проект специфични материали проектантът да препоръча задължително алтернативни производители на такива, отговарящи на параметрите по спецификация.
4. Детайли, където налагат специфична доставка на оборудване да се маркират „ON HOLD” и доразработят в работна фаза след конкретния избор на оборудване като в КС и КСС залегнат за изпълнение.
5. 	Ако се предвижда монтаж на съществуващи повдигателни съоръжения, СПО или подмяната им с нови, проектанта да разработи работни проекти за тяхната регистрация и узаконяване в обем и обхват, съгласно действащата нормативна уредба за тази дейност;
6. 	Проектната разработка да бъде съобразена с:
a.	Съоръжението да бъде разположено в границите на одобрения План за регулация и застрояване за п.и. 526 /за Трошачно – пресевен корпус/, местност Разслатица, община Панагюрище от 2008г. и План за регулация и застрояване за п.и. 000670 /Разширение на Трошачно – пресевен корпус/,     з-ще Оборище, община Панагюрище от 2009г.
b. Актуализиран Работен проект за развитие на рудник «Асарел»;
с.	Паспорти за работа на съоръженията на ЦПТ 2.

VI. Общи изисквания към офериращите организации 
- Състезателна част
1.Офертата да съдържа Работна програма и таблица за изпълнение на задачата, включваща мероприятия за изпълнение, срок за изпълнение в календарни дни, обща стойност /евро, без ДДС/. Оферентите да представят обяснителна записка за съдържание на проектната разработка по части с обем и обхват съгласно визията на проектанта. Забележка: Записката не трябва да бъде препис на Техническото задание, а да съдържа мероприятия, дейности и методи, които проектанта предвижда да изпълни, за да удовлетвори заложените изисквания.
2. Офертите да съдържат подробно описание на дейностите с конкретни твърди цени и рекапитулирана обща офертна цена. 
Цената на проекта по части и общата цена да бъдат оферирани в евро (без ДДС), изготвена и конкретизирана съгласно Наредба №1 на КИИП и КАБ за определяне минималните цени в инженерното инвестиционно проектиране и съответните методики за отделните проектни разработки, с цел по пълна съпоставимост.
3. Общо цената на проекта да бъде представен по части съгласно Техническото задание в следния формат:
Таблица № 1
	№
по  ред
	Задача
	Хонорарна стойност по методики Наредба №1 на
КИИП /евро без ДДС/

	I
	Работен проект
	

	1
	Част “Геодезия”
	

	2
	Част “Технологична”
	

	3
	Част „Технология и последователност за изпълнение на СМР към Пресевно Трошачния Комплекс /ПТК/
	

	4
	Част “Транспортна” 
	

	5
	Част “Строителни конструкции”
	

	6
	Част “Машинно конструктивна”
	

	7
	Част «ВиК»
	

	8
	Част «ОВиК»
	

	9
	Част «Електро»
	

	10
	Част „Автоматизация и ИКТ“
	

	11
	„Вертикална планировка и обвързване със съществуващи обслужващи пътища“
	

	12
	„Пожарна безопасност“
	

	13
	„План за безопасност и здраве“
	

	14
	„Инструкции за експлоатация, поддръжка и ремонт“
	

	15
	„План за предотвратяване на производствени аварии“ - (Авариен план)
	

	16
	"План за евакуация"
	

	17
	Част "ПОИС", включваща последователност на дейностите, технология на СМР, избор на механизация и др.
	

	18
	„Екология и екологично регулиране“
	

	19
	План за управление на строителните отпадъци
	

	20
	„Генплан“
	

	21
	Технология и програма за провеждане на единични изпитания, методика /технология/ за провеждане на 72 часови изпитания за доказване на заложените технически параметри на системата и протокол по Наредба № 3 от 31.07.2003 г. за тези дейности
	

	22
	Проекти за узаконяване на СПО (ресивър, повдигателни съоръжения), съгласно нормативните изисквания.
	Интегрирани в цената за работен проект.

	23
	Подробни количествени ведомости и спецификации за влаганите материали и количествено-стойностни сметки (КСС) по части, както и обобщена КСС (в количествените сметки да се разделят СМР и доставката на оборудване).
	Интегрирани в цената за работен проект.

	24
	Обяснителни записки отделните проектни части с необходимите изчисления, чертежи и детайли.

	Интегрирани в цената за работен проект.

	25
	Изготвяне на технически задания за доставка специфични материали, съоръжения и технологично стандартно и нестандартно оборудване.
	Интегрирани в цената за работен проект.

	26
	Съгласуване и даване становища по ТЗ и офертни предложения за доставка специфични материали, съоръжения, технологично стандартно и нестандартно оборудване, вкл. коментарии с доставчици на такова.
	Интегрирани в цената за работен проект.

	27
	Други в зависимост от техническото решение и по преценка на офериращите /ако има такива/.
	Интегрирани в цената за работен проект.

	28
	Размножаване работния проект – в 5 оригинални хартиени екземпляра на български език и 1 бр. CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel).
	Интегрирани в цената за работен проект.

	
	Обща стойност за работен проект, евро без ДДС
	

	ІІ
	Авторски надзор (АН) с техническа помощ (ТП) на място с оглед спазването на проекта по време на строителството и монтажа, както и правилата за осигуряване на здраве и безопасност при работа и опазване на околната среда, съгласно нормативната уредба в Република България. Проектантите да съставят Програма (представена за всяка от частите на проекта) за изпълнение на авторски надзор в човекочасове, необходими за реализация на проекта с отчитане спецификата и сложността на съответната задача, времетраенето за пътуване, изпитания и окончателното приемане на обекта, с цел обосновка на необходимото времетраене за упражняване на авторски надзор с техническа помощ от проектанта.
	

	1
	Часова ставка за АН с ТП
	

	2
	Общ брой необходими човекочасове за АН и ТП
	

	
	Обща стойност за АН с ТП, евро без ДДС
	

	ІІІ
	Изготвяне на Екзекутивна документация (ЕД) в 3 оригинални хартиени екземпляра на български език и 1 бр. на CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word).
	

	1
	Часова ставка за изготвяне на екзекутивна документация.
	

	2
	Общ брой човекочасове, необходими за изготвяне на екзекутивна документация.
	

	
	Обща стойност за изготвяне на ЕД
	

	
	Рекапитулация:
Обща стойност за РП, АН с ТП и изготвяне на ЕД, евро без ДДС
	

	ІV
	Максимална гаранция „Добро изпълнение” в % от общата стойност на проекта /минимум 10%/
	

	V
	Начин на плащане:
	

	
	- аванс % от общата стойност на проекта 
(ако се предвижда аванс, същия се обезпечава с Банкова гаранция)
	

	
	- схема за разплащане
	

	VI
	Срок
	Календарни дни


Забележка:
При остойностяване на частите в работния проект, ако някои от частите сметнете за ненужни отразете срещу тях в ценовото предложение нула. Ако са необходими допълнителни части към проекта опишете ги в обяснителната записка и ги интегрирайте в цените на посочени в таблицата части, като ги посочите в коя. Промените спрямо обема и обхвата на ТЗ трябва да бъдат посочени, повдигнати и обосновани с допълнителни текстове.

Общата цена се счита пределна за пълен изцяло завършен работен проект. 
1. Офертата да съдържа финансова схема на заплащане на проекта. С предимство е максимално разсрочен срок на плащане на сумите.
Предложената финансова схема трябва да дава представа за етапите и условията за плащане. Предвижда ли се авансово плащане – какъв % от обща цена за проекта; какви междинни плащания и кога може да настъпи разплащането им, окончателно плащане - какъв % от обща цена за проекта. В случай, че във финансовата схема е предвиден аванс, същият се обезпечава с Банкова гаранция.
2. Оферента да представи максимална гаранция за добро изпълнение, покриваща гаранционния период на системата. Гаранцията за добро изпълнение ще бъде освободена при доказване на заложените технически параметри в 90 дневен срок след успешно въвеждане в експлоатация.
3. Отчет за приходите и разходите  и Баланс за предходни 2 години.
4. Офериращите организации да предложат СРОК (в календарни дни) за извършване на проучвателно-проектните работи с подробен времеви график по части, съгласно Таблица № 1.
Забележка: Сроковете да се определят, като ефективно работно време след което с корелационен коефициент от 1,0 до 1,3 отчитащ очакваните почивни дни да се превърне в календарни дни.
5. Готовност за започване на работа (в календарни дни).
6. Офертите да бъдат валидни не по-малко от 120 дни от представянето им в „Асарел-Медет” АД.
7. Офериращите организации да парафират и подпечатат на всяка страница приложения проекто-договор, с което удостоверяват, че са запознати и съгласни с всички клаузи в него.
8. Представяне на препоръки от 3 други предишни или настоящи Възложители и Референтен списък на Възложители с адреси, телефони и лице за контакти за изпълнявани проекти с подобен характер.
9. Екип за изпълнението на проекта. (Оферентът да представи поименен списък на екипа с доказателства за професионален и практически опит при проектиране на обекти от този тип, както и индивидуални удостоверения от КИИП за настоящата година на специалистите, отговорни за изпълнение на задачата с включени в списъка ръководител на проекта  и правоспособни лица, които евентуално ще упражняват ТК върху част «СК»).
10. Извършване оглед на обекта и попълване на декларация за оглед на обекта. (Фирмата-оферент трябва задължително да направи оглед на обекта и добре да прецени обема на работата). Необходимо е към офертата де се приложи попълнена декларация за оглед на обекта по образец на Възложителя. Отправяме молба за извършване на огледа в първата третина на периода за подготовка на офертата с цел да остане повече време за размисъл сложността, обема, обхвата, особеностите и пълнотата на офертното предложение.
11. Представяне на Декларация за конфиденциалност – ще бъде подписана по време на извършване оглед на обекта. 
12. Декларация за спазване на условията за управление на строителните отпадъци. Кандидатите при разработване и подаване на офертите трябва задължително да декларират чрез подписване и подпечатване на Декларация - Приложение №4, че ще спазват действащата нормативна уредба и изискванията към проектанта за управление на строителни отпадъци /СО/. 
[bookmark: _Hlk221017210]13. Декларация относно изискванията на „Асарел – Медет“ АД за съответствие с режим на наложени международни ограничителни мерки и мерки върху търговията. – Приложение №6.
- Несъстезателна (техническа) част
1.	Точен адрес, лица за контакти, e-mail, факс, телефон.
2.	Удостоверение за актуално състояние на фирмата.
3.	Изисквания за съдействие от страна на Възложителя.
4. 	Офериращите организации да представят копие от застрахователна полица, съгласно чл.171 и чл.172 от ЗУТ и Наредба за условията и реда  за задължително застраховане в проектирането и строителството приета от ПМС №38 от 24.02.2004г., обн.ДВ бр.7 от 02.03.2004г.
5.	Наличие на система за управление на качеството.
6.	Автореференция, банкови препоръки. (Фирмата-оферент е с предимство ако е изпълнявала такъв вид работа)

VII. Начин и критерии за приемане на извършената работа.
- Приемане на компановъчни схеми със съществените части /елементи от работния проект преди разработването им в работна фаза;
- Приемане на изработени работни проекти с подписване на двустранен предавателно-приемателен протокол за задачата;
- Утвърден протокол от Експертен технико-икономически съвет на Възложителя;
-   Подготовка на екзекутиви.
- Приемане на извършените дейности съгласно Работния проект чрез провеждане и подписване на Протокол за 72-часови проби за доказване на заложените параметри и утвърждаване на Окончателен Предавателно-Приемателен Протокол за обекта или Разрешение за ползване.
VІІІ. Други условия
1. Принципът за избор на Изпълнител е съгласно утвърдена Методика, в която тежестно се отчитат състезателните условия и показаното в обяснителните записки разбиране на задачата.
2. Да се спазват „Общите условия” към договори, сключвани от ‘Асарел-Медет’ АД с външни партньори в контролираните от „Асарел-Медет”АД територии, относно здраве и безопасност при работа, пожарна безопасност, опазване на околната среда, пропускателен режим и сигурност и кадрово осигуряване, с които избрания изпълнител ще бъде запознат при сключване на договора.
3. Задължително е спазването на предписанията на отдели „БЗР”, „ВК”, „Екология”,  „Фирмена сигурност”  и от контролните органи.
4. На оферентите ще бъде осигурен достъп до обекта, а на избрания изпълнител условия за работа в рамките на работното време на Дружеството.
5. Оферентите могат да извършат оглед на обекта след предварително съгласуване  деня  посещението.
6. Офертите да се оформят, както следва:
1. В отделен малък плик „Ценово предложение” – поставя се само попълнена Таблица №1 с цените и схемата на разплащане /на хартиен и електронен носител/.
2. В отделен малък плик „Техническо предложение” се поставят всички останали изискуеми документи описани в Част VІ по-горе.
3. Двата плика по т.1. и т.2 се поставят в общ голям плик.
Офертите да се представят до 15.30 часа на 28.07.2026г. по един от следните начини:
- 	На ръка в Деловодството на “Асарел-Медет” АД, запечатани в плик, адресирани до Изпълнителния Директор на “Асарел – Медет” АД, 4 500 гр. Панагюрище с надпис: Оферта за изготвяне на проект за обект: „Преместване на ТПК, ГЛТ 1 и ПВ 1 на ЦПТ 2 в рудник “Асарел“.
- 	По обикновена или куриерска поща, запечатани в плик, адресирани до (както в предишната точка) /валидно е и пощенско клеймо/.
Предложения, получени след крайния срок за представяне, както и такива, представени в незапечатан или с нарушена цялост плик, не се приемат.
В периода на подготовка на офертата, кандидатите могат да задават в писмена форма уточняващи въпроси на лицето за връзка, посочено в заданието, но не по-късно от 5 (пет) дни преди изтичане крайния срок за предаване на офертите.
До изтичане на срока за подаване на предложенията всеки кандидат може да промени, допълни или оттегли предложението си.
Офертите се  отварят и разглеждат от избраната за целта комисия .
Класирането ще се извърши само на І-ви кръг, като след това ще се проведат разговори за доуточняване и подобряване параметрите на офертата само с най-добрият.
Резултатите се оповестяват след приключване на работата на комисията.


Обръщаме внимание, че създадения ред в Дружеството  за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.


ІХ. За контакти
1. инж. Здравка Кърпаров – Р-л отдел "Строителство" – тел. 0357/ 60 – 491;
2. инж. Йордан Зяпков – Инвеститорски контрол – тел. 0357/ 60 – 379; 
ПРИЛОЖЕНИЯ:
1. Декларация за извършен оглед на обекта – Приложение №1
2. Декларация за конфиденциалност - Приложение №2
3. ПРОЕКТО-ДОГОВОР – Приложение №3 /Това приложение няма да се попълва от кандидатите. Те само парафират и подпечатват всяка страница от предложената форма, с което удостоверяват, че са запознати и съгласни с всички клаузи по пректо- договора/. Бележки към проекто-договора НЯМА да се приемат в последващи етапи от проучването.
4. Декларация за управление на строителните отпадъци - Приложение №4
5. Специфични изисквания към част "ИКТ" и Автоматизация - Приложение №5
6. Декларация относно изискванията на „Асарел – Медет“ АД за съответствие с режим на наложени международни ограничителни мерки и мерки върху търговията. – Приложение №6.

